CELEX: 12008M/PRO/28
Language: ro
Date: 2008-05-09 00:00:00
Title: Versiune consolidată a Tratatului privind Uniunea Europeană - PROTOCOALE - Protocolul (nr. 28) privind coeziunea economică, socială şi teritorială

Anunţ juridic important

|

12008M/PRO/28

Versiune consolidată a Tratatului privind Uniunea Europeană - PROTOCOALE - Protocolul (nr. 28) privind coeziunea economică, socială şi teritorială  

Jurnalul Oficial 115 , 09/05/2008 p. 0310 - 0311

		PROTOCOLUL (nr. 28)PRIVIND COEZIUNEA ECONOMICĂ, SOCIALĂ ŞI TERITORIALĂÎNALTELE PĂRŢI CONTRACTANTE,REAMINTIND că articolul 3 din Tratatul privind Uniunea Europeană menţionează, între alte obiective, promovarea coeziunii economice, sociale şi teritoriale şi a solidarității între statele membre, că această coeziune este prevăzută printre domeniile de competenţă partajată ale Uniunii, enumerate la articolul 4 alineatul (2) litera (c) din Tratatul privind funcționarea Uniunii Europene;AMINTIND că dispoziţiile întregii părţii a treia, titlul XVIII, consacrat coeziunii economice, sociale şi teritoriale, constituie baza juridică ce permite consolidarea şi dezvoltarea în continuare a acţiunii Uniunii în domeniul coeziunii economice, sociale şi teritoriale, în special crearea unui nou fond;REAMINTIND că dispoziţiile articolului 177 din Tratatul privind funcţionarea Uniunii Europene prevăd crearea unui Fond de coeziune;CONSTATÂND că Banca Europeană de Investiţii ("BEI") împrumută sume considerabile şi din ce în ce mai importante regiunilor celor mai sărace;CONSTATÂND dorinţa ca modurile de alocare a resurselor provenite din fondurile structurale să fie mai flexibile;CONSTATÂND dorinţa de a adapta nivelurile de participare a Uniunii la programele şi proiectele din anumite ţări;CONSTATÂND propunerea de a se lua în considerare într-o măsură mai mare, în sistemul de resurse proprii, prosperitatea relativă a statelor membre;REAFIRMĂ că promovarea coeziunii economice, sociale şi teritoriale este vitală pentru dezvoltarea integrală şi pentru succesul durabil al Uniunii;ÎŞI REAFIRMĂ convingerea că fondurile structurale trebuie să continue să aibă un rol considerabil în realizarea obiectivelor Uniunii în domeniul coeziunii;ÎŞI REAFIRMĂ convingerea că BEI este obligată să consacre în continuare cea mai mare parte a resurselor sale promovării coeziunii economice, sociale şi teritoriale şi se declară dispuse să reexamineze capitalul de care are nevoie BEI, de îndată ce acest lucru va fi necesar în acest scop;CONVIN ca Fondul de coeziune să aloce contribuţii financiare de la Uniune unor proiecte privind mediul şi reţelele transeuropene în statele membre al căror PNB pe cap de locuitor este mai mic de 90 % din media Uniunii şi care au aplicat un program care urmăreşte satisfacerea condiţiilor de convergenţă economică menţionate la articolul 126 din Tratatul privind funcţionarea Uniunii Europene;DECLARĂ că au intenţia de a permite o mai mare flexibilitate în acordarea creditelor provenind din fondurile structurale, pentru a ţine seama de nevoile specifice care nu sunt satisfăcute de actuala reglementare a fondurilor structurale;SE DECLARĂ dispuse să adapteze nivelurile de participare a Uniunii în cadrul programelor şi proiectelor fondurilor structurale, pentru a evita creşterea excesivă a cheltuielilor bugetare pentru statele membre cele mai puţin prospere;RECUNOSC necesitatea de a urmări îndeaproape progresele realizate pe calea coeziunii economice, sociale şi teritoriale şi se declară dispuse să studieze toate măsurile necesare în această privinţă;ÎŞI AFIRMĂ intenţia de a lua în considerare într-o măsură mai mare capacitatea diferitelor state membre de a contribui la sistemul de resurse proprii şi de a studia mijloacele de corectare, pentru statele membre cele mai puţin prospere, a elementelor de regres din sistemul actual de resurse proprii;CONVIN să anexeze prezentul protocol la Tratatul privind Uniunea Europeană şi la Tratatul privind funcţionarea Uniunii Europene.--------------------------------------------------